b"\n_START_ARTICLE_\nNobody's Home (pesem, Avril Lavigne)\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbNobody's Home\xc2\xab\xc2\xa0so posneli med 29. in 30. julijem 2004 v Los Angelesu, Kalifornija, re\xc5\xbeirala pa ga je Diane Martel. Videospot se je premierno predvajal 30. oktobra 2004 v MTV-jevi oddaji Total Request Live._NEWLINE_V videospotu Avril Lavigne igra brezdomno najstnico, ki se s prijateljico znajde na cesti. Dejala je, da je bilo snemanje videospota zabavno, med snemanjem pa je bila oble\xc4\x8dena v razbarvane kavbojke in nosila \xc4\x8drno lasuljo. Kasneje se v videospotu prika\xc5\xbee tudi bolj eleganta Avril Lavigne z dolgimi, skodranimi lasmi, oble\xc4\x8dena v obleko, ki pesem zapoje ob spremljavi orkestra._NEWLINE_Kasneje se v videospotu za pesem\xc2\xa0\xc2\xbbNobody's Home\xc2\xab\xc2\xa0ponovno poka\xc5\xbee izlo\xc4\x8dena, brezdomna Avril Lavigne, ki se posku\xc5\xa1a spraviti s ceste. Pokli\xc4\x8de svojo mamo, vendar odlo\xc5\xbei telefon. V nadaljevanju videospota se brezdomka umije v kopalnici v neki trgovini. Da bi zaslu\xc5\xbeila denar, na ulicah pri\xc4\x8dne igrati kitaro. Na koncu videospota se dekle med velikim nalivom trudi vlomiti v parkirane avtomobile in nazadnje naleti na odklenjen avtomobil. Ko pride v avtomobil, ji po licu spolzi solza. Nazadnje se obrne in odide.\n_START_SECTION_\nSklici v videospotu\n_START_PARAGRAPH_\nNa za\xc4\x8detku videospota se na roki Avril Lavigne opazi tatu z napisom\xc2\xa0\xc2\xbbA+D\xc2\xab, posve\xc4\x8denega njenemu takratnemu fantu, sedaj biv\xc5\xa1emu mo\xc5\xbeu, Derycku Whibleyju. Kasneje se ta napis pojavi tudi na steni kopalnice, v kateri se Avril Lavigne umije. Njeno brezdomno prijateljico v videospotu igra njena resni\xc4\x8dna prijateljica, Monique, ki se je pojavila tudi v videospotu za pesem\xc2\xa0\xc2\xbbMy Happy Ending\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbNobody's Home\xc2\xab\xc2\xa0je zasedla ni\xc5\xbeja mesta na glasbenih lestvicah, kot prej\xc5\xa1nji singli Avril Lavigne, kljub temu pa je zasedel nekaj pomembenj\xc5\xa1ih mest. Uvrstila se je na enain\xc5\xa1tirideseto mesto na lestvici Billboard Hot 100. Zasedla je tudi \xc5\xa1tiriindvajseto mesto na avstralski in britanski lestvici. S tem je postal njen najmanj uspe\xc5\xa1en singl v Veliki Britaniji, dokler se ni pesem\xc2\xa0\xc2\xbbHot\xc2\xab\xc2\xa0uvrstila na trideseto mesto. Na kanadski lestvici se je pesem uvrstila na tretje, na mehi\xc5\xa1ki pa na prvo mesto."